1. **Študentke Pedagoške fakultete in Filozofske fakultete Univerze v Mariboru berejo v**

**domovih starostnikov**

**Koordinatorica prof. dr. Dragica Haramija**

V sklopu predavanja o Bralni znački smo študentom razrednega pouka, predšolske vzgoje in slovenistike predstavili projekt medgeneracijskega branja. **Za sodelovanje se je v študijskem letu 2015/2016 odločilo 45 študentov,vsi so oddali poročilo, brali so v domovih starostnikov, na domovih posameznikov in v Kulturni hiši tete Malčke**(Cirkovce). Študentje so večinoma brali starejšim v domovih v svojih domačih krajih (ena študentka tudi na Hrvaškem), ker so jim brali prostovoljno v prostem času. Koordinatorica projekta je navezala stik z domovi starostnikov, nekateri študentje so si to uredili sami, tisti, ki so se odločili za branje na domu (babicam) so povabili k poslušanju tudi druge člane družine.

Študentje so brali posameznim starostnikom ali manjšim skupinam. Knjige so izbrali po svojih interesih, vendar upoštevaje želje in predvsem zmožnosti starostnikov. Dogovorili smo se, da vsi preberejo naslednja dela:

Fran Milčinski: Butalci

Tone Partljič: Hotel sem prijeti sonce

Berejo pesmi po lastnem izboru.

Preglednica sodelujočih študentov in ustanov, kjer so brali:

|  |  |
| --- | --- |
| DOM STAROSTNIKOV | ŠTUDENT |
| Dom starejših Rakičan  <http://www.ds-rakican.com/> | 1 študentka slovenistike |
| Dom Danice Vogrinec, Maribor,  [www.danica-vogrinec.si/](http://www.danica-vogrinec.si/) | 6 študentk razrednega pouka  5 študentk predšolske vzgoje |
| Dom sv. Lenarta, Lenart v Slov. goricah  <http://www.domlenart.si/> | 3 študentke razrednega pouka  2 študentki predpolske vzgoje |
| CENTER ZA STAREJŠE OBČANE ORMOŽ,Ulica dr. Hrovata 10, 2270 Ormož 02 741 62 00 cso.ormoz(at)siol.net  [www.cso-ormož.s](http://www.cso-ormož.si)i | 1 študent razrednega pouka |
| Dom starejših občanov Ljutomer  <http://www.dso-ljutomer.si/> | 3 študentke razrednega pouka |
| Dom dr. Jožeta Potrča Poljčane,  enota Slovenska Bistrica  <http://www.dom-poljcane.si/> | 1 študentka slovenistike |
| Dom starejših občanov Krško  <http://www.dsokrsko.si/> | 1 študentka razrednega pouka |
| Lambrechtov dom starejših, Slovenske Konjice | 3 študentke razrednega pouka |
| Dom upokojencev Brežice  <http://www.impoljca.si/brezice/aktualno/obvestila-in-povabila-brezice> | 1 študentka razrednega pouka |
| PD Cirkovce,  Kulturni hiši tete Malčke | 1 študentka slovenistike |
| Dom starejših občanov Tezno | 2 študentki slovenistike  1 študentka razrednega pouka |
| na domu, brala je babici | 4 študentke razrednega pouka |
| Dom starejših Hrastnik,Novi Log 4/A, 1430 Hrastnik | 1 študentka razrednega pouka |
| Dom upokojencev Polzela | 2 študentki predšolske vzgoje |
| Špesov dom Vojnik | 1 študentk1 predšolske vzgoje |
| Dom starejših občanov Gornja Radgona | 2 študentki predšolske vzgoje |
| Dom starejših občanov Šmarje pri Jelšah | 1 študentka predšolske vzgoje |
| Dom Ptuj | 2 študentki razrednega pouka  2 študentki predšolske vzgoje |
| Dom za starije i nemoćne osobe Stubičar, Kolodvorska ul 32, 40315 Mursko Središće, Hrvaška | 1 študentka predšolske vzgoje |

Ugotovitve: Branje je treba prilagajati poslušalcem, kar je v mnogih primerih naporno za tistega, ki jim bere, a so vsi študentje izrazili veliko mero zadovoljstva s takim prostovoljnim delom. Iz zbranih poročil je videti, da so zadovoljni tako varovanci kot bralci, ki govorijo o dragocenih izkušnjah, ki so jih pridobili.

Zaradi prilagoditve starostnikom, so študentje brali dela, ki niso bila na seznamu za medgeneracijsko branje, saj se je že v študijskem letu 2014/2015 pokazalo, da je večina del predolgih ali pretežkih za branje starostnikom, ali pa jih vsebine preprosto niso pritegnile. Da so se študentje bralci približali ciljni populaciji bralcev, so pozorno prisluhnili željam starostnikov, na govorilnih urah smo skupaj iskali, glede na raznolike okuse, primerno gradivo za branje. Tako so se študentje res približali starostnikom. V študijskem letu 2015/2016 so izbirali (ob dogovorjenem gradivu) zelo raznolika literarna dela: največkrat so posegali po ljudskih in klasičnih umetnih pravljicah (npr Ele Peroci Povestice tik tak, Ivana Brlić Mažuranić Priče iz davnine), brali pa so tudi druga dela, npr. Antoine de Saint Exupéry: Mali princ, Pavček.doc, Feri Lainšček: Mislice (v prekmurščini), Lübezen, Dlan mi po tebi diši, Jorge Bucay: Ti povem zgodbo?, Zgodbe za razmislek, Alan Alexander Milne: Medved Pu.

Študentje so poročali, da so pogosto starostniki pripovedovali o svojem življenju in so se – ne glede na prebrano – želeli pogovarjati o časih, ko so bili mladi. V zapisih se pogosto pojavlja tudi želja, da so se študentje s stanovalci domov starostnikov po branju igrali družabne igre (to se v lanskem tudijskem letu ni pojavljalo).

Morda najlepše povzema občutke bralnih doživetij študentov misel Eve Lehner, ki je zapisala takole: »Name so ta srečanja naredila en velik vtis. Predvsem občutek, da lahko narediš za nekoga nekaj tako malo a vseeno veliko. Samo skromna beseda hvala iz njihovih ust, je bila nekaj posebnega. Prav zaradi tega, kako je bila izrečena. Po vsakem srečanju sem si vzela še nekaj časa in ga namenila za razne igre in pogovore s stanovalci doma. V spomin se mi je najbolj vtisnila gospa, ki je dobila ravno v času naših branj obisk svoje prijateljice. Prijateljico je prosila, da jo počaka pred sobo, ker ne more zamuditi branj, ker jih je komaj čakala in ker nas zelo rada posluša. Zatrdila ji je tudi, da bomo hitro končali, čeprav je kasneje branje potekalo še kakšno uro in nekaj minut, vendar jo je prijateljica počakala. Vesela sem bila, ko so me prosili, da naj naslednjič spet pridem. Domov sem vedno odšla z občutkom, ki ga ne morem opisati. Tako sem se odločila, da bom z branji v prihodnje še nadaljevala.«